b'\n_START_ARTICLE_\nSoli (Bosna)\n_START_PARAGRAPH_\nSoli je bila stara \xc5\xbeupa u srednjovjekovnoj Bosni. _NEWLINE_Nisu poznate prave granice ove \xc5\xbeupe. \xc4\x90uro Basler pretpostavlja da su se protezale prema istoku do Kalesije i Osmaka, prema zapadu do Lukavca, prema sjeveru do vrhova planine Majevice i prema jugu do Banovi\xc4\x87a i \xc4\x90ur\xc4\x91evika.  Obuhva\xc4\x87ala dolinu rijeke Jale i gornji tok rijeke Spre\xc4\x8de._NEWLINE_Pripadala je dr\xc5\xbeavi Braslava i Ljudevita Posavskog, slavenskih ili posavsko-hrvatskih knezova one oblasti, koja se Panonijom protezala. Nakon ujedinjenja dviju hrvatskih kne\xc5\xbeevina u vrijeme kralja Tomislava, bile su u sastavu samostalne hrvatske dr\xc5\xbeave. Iz 1189. godine je prvi pisani podatak o soli u ovom kraju, a potpisan je izme\xc4\x91u bana Kulina i Dubrov\xc4\x8dana. Ovom je odlukom Bosna \xc5\xbertvovala vlastitu proizvodnju soli vi\xc5\xa1im politi\xc4\x8dkim interesima. Politi\xc4\x8dka je podjela nanijela te\xc5\xbeak udarac. Dubrovnik je dobio monopol na proizvodnju soli pa su se onda\xc5\xa1nji \xc5\xbeitelji \xc5\xbeupe Soli tim poslom bavili ilegalno. Dubrov\xc4\x8dani su provjeravali lokalne stanovnike pridr\xc5\xbeavaju li se zabrane onda kad su dolazili prodavati raznu robu u ovaj kraj. U ovom je kraju nastala dubrova\xc4\x8dka kolonija Pikolo kolonija u doba kad je Dubrovnik u \xc5\xbeupi Soli imao monopol na proizvodnju soli._NEWLINE_Godine 1225. hrvatsko-ugarski kralj Andrija II. ovu je \xc5\xbeupu formalno darovao kalo\xc4\x8dkom nadbiskupu Ugrinu, radi \xc4\x8di\xc5\xa1\xc4\x87enja ovih krajeva od heretika. Nakon tatarske invazije 1241./2. i Soli i Usora su postale ugarski banati.  Hrvatsko-ugarski Bela IV. Bosnu je podijelio 1254. na tri banovine me\xc4\x91u kojima je i Banovina Soli ( S\xc3\xb3i b\xc3\xa1ns\xc3\xa1g , S\xc3\xb3f\xc3\xb6lde). Nakon Belina pohoda na Bosnu 1253., Usora i Soli do\xc5\xa1le su pod jurisdikciju Rostislava Mihailovi\xc4\x8da, zeta Bele IV. tj. supruga Beline k\xc4\x87eri Ane. Godine 1263. Bela IV: sjedinio je Usoru i Soli s Ma\xc4\x8dvom u posebnu vojvodinu. Hrvatsko-ugarski kralj Ladislav IV. Kumanac vjerojatno je imenovao stranog feudalca da vlada ovim prostorom. Za Ladislavove vladavine upravljao je ovim prostorom upravlja ban Henrik. Hrvatsko-ugarski vladari ovu su oblast dali na upravu srpskom kralju Dragutinu u periodu od 1284. do 1316. godine._NEWLINE_Bosanski ban Stjepan II. Kotromani\xc4\x87 osvojio je Soli 1324. godine te priklju\xc4\x8dio Bosni.  Sebe je nazivao \xe2\x80\x9eSoli i drugih oblasti\xe2\x80\x9c. Bosanski vladar Tvrtko I. godine 1356. nazvao se banom \xe2\x80\x9e\xc4\x8ditave Bosne i \xc4\x8ditave Usore i Soli\xe2\x80\x9c. Godine 1377. godine Soli su u\xc5\xa1le vladarev naslov koji glasi: \xe2\x80\x9eKralj Srbljem, Bosni, Primorju, Hlmsci Zemli, Zapadnim Stranam, Dolnim Krajem, Usori, Soli, Podrinju i k tomu\xe2\x80\x9c. _NEWLINE_U Solima su postojala dva bitnija naselja, Gradovrh i Grad u Gornjoj Tuzli._NEWLINE_Soli i cijela \xc5\xbeupa Soli su gospodarski stagnirale zbog ranijeg odustajanja dr\xc5\xbeave Bosne od vlastite proizvodnje soli u ovim krajevima, a u korist ra\xc4\x8dun dubrova\xc4\x8dkog monopola._NEWLINE_Turskim osvajanjima kraj gubi na politi\xc4\x8dkom identitetu. Uz osmanska osvajanja i hrvatske izbjeglice iz Soli ve\xc5\xbee se teorija o podrijetlu imena \xc5\xa0okac. Rudnik soli po kojemu se zove regija Ma\xc4\x91ari su zvali "So - kut". Izbjegle Hrvate iz Soli Ma\xc4\x91ari su zvali "soiember" dok su se izbjeglice identificirale s mjestom "So - kut" (\xc5\xa0okut) prozvali "\xc5\xa1okutac" odakle je, pak, glasovnim promjenama nastalo ime \xc5\xa0okac._NEWLINE__NEWLINE_Prva osmanska vlast u Solima po\xc4\x8dela je 1463. godine. Koncem iste godine Soli u hrvatsko-ugarsku vra\xc4\x87a hrvatsko-ugarski kralj Matija Korvin. Uklju\xc4\x8dene su u Srebreni\xc4\x8dku banovinu. U ovoj tampon-zoni Soli su ostale sve do pada pod osmansku vlast 1512. godine. Osmanska uprava podijelila je Soli na dvije nahije, sastavni dio Zvorni\xc4\x8dkog sand\xc5\xbeaka, kadiluka u Srebrenici.'